**9. razred 1. 4. 2020**

**Pojasnjevalno priredje**

Pri oceni/kritiki smo poudarili, da mora pisec svoje trditve utemeljiti, pojasniti mora torej, zakaj misli, da je npr. knjiga zanimiva. Povedali smo, da pri tem uporabljamo veznik *saj* – to pa je veznik, značilen za pojasnjevalno priredje.

Poudarili smo tudi, da pojasnila ne smemo zamenjevati z vzrokom (pri katerem uporabljamo veznik *ker*).

V zvezek napiši naslov Pojasnjevalno priredje.

Spoznavanje pojasnjevalnega priredja bomo začeli z vajami v elektronskem učbeniku:

* <https://eucbeniki.sio.si/slo9/2230/index4.html>
* <https://eucbeniki.sio.si/slo9/2230/index5.html>
* <https://eucbeniki.sio.si/slo9/2230/index6.html> (le zeleni okvirček v desnem delu – prepiši ga v zvezek)

Dopolnimo preglednico priredij:

|  |  |  |  |
| --- | --- | --- | --- |
| PRIREDJE | RAZMERJE MED STAVKI | VEZNIKI | VEJICA |
| vezalno | zaporedna ali sočasna dejanja | in, pa, ter | Če je veznik, ni vejice.Če ni veznika (naštevanje), je vejica. |
| ločno | izbira (uresniči se natanko ena od možnosti)  | ali, ali – ali, bodisi – bodisi,ali pa | Ni vejice.  |
| protivno | nasprotje (nekaj pričakujemo, zgodi se ravno nasprotno) | a, ampak, vendar, toda, temveč, marveč, pa | Vejico pišemo. |
| stopnjevalno | stopnjevanje (zaporedni ali sočasni dejanji, pri čemer je drugo močnejše oz. pomembnejše od prvega) | ne samo – ampak tudi, ne le – temveč tudi, ne samo – marveč tudi | Vejico pišemo. |
| posledično | posledica (v prvem stavku je vzrok, v drugem posledica) | zato, zatorej | Vejico pišemo. |
| pojasnjevalno | pojasnilo oz. dokaz[[1]](#footnote-1) | saj, namreč, kajti | Vejico pišemo. |

Sledijo vaje v 2. delu samostojnega delovnega zvezka, str. 60–str. 64. Najpomembnejše naloge so: 8, 9 in 10 (ostale niso obvezne; reši jih po lastni presoji).

Preglej s pomočjo rešitev (avtorji SDZ so jih objavili na portalu Učim te):

**2. naloga:**

Knjiga Velika ilustrirana otroška enciklopedija obsega več kot 3500 glavnih gesel, več kot 1000 dodatnih podgesel z vseh tematskih področij in 3000 barvnih ilustracij, fotografij in zemljevidov.

**3. naloga:**

*Po smislu, npr.:*

DA **NE**

Pojasnilo: **Ker je to posodobljena izdaja, kar pomeni, da je že izšla v preteklosti, sedaj pa so jo naredili še aktualnejšo./To ni prva izdaja Velike ilustrirane otroške enciklopedije, saj je izšla že prej.**

**4. naloga:**

**a-naloga:**

**A Pisec besedila je knjigo samo hvalil.**

B Pisec besedil je knjigo večinoma grajal.

C Pisec besedila je knjigo malo hvalil, a večinoma grajal.

Č Pisec besedila je knjigo večinoma hvalil, a jo je tudi grajal.

Pojasnilo: **Velika ilustrirana otroška enciklopedija je zelo koristna, saj je vsestranska, uporabna, privlačna, enostavna, a vendar strokovna knjiga.**

**b-naloga:**

**A Bralcu je želel samo čim natančneje predstaviti otroško enciklopedijo.**

B Želel je doseči, da bi imel bralec o enciklopediji podobno mnenje, kot ga ima sam.

C Skušal je vplivati na bralčevo mnenje in ga hkrati prepričati, naj knjigo kupi.

Č Bralcem je nameraval knjigo predstaviti in jih povprašati po njihovem mnenju.

**5. naloga:**

*Na primer, tri lastnosti od:*

je zelo priljubljena, razumljiva, privlačna, zanimiva, koristna, vsestranska, enostavna, uporabna

**6. naloga:**

* **Ker so bistveni odstavki zapisani z večjo pisavo kot zanimivosti**.
* Ker so zanimivosti zapisane z večjo pisavo kot bistveni podatki.
* **Ker je na koncu knjige abecedno kazalo glavnih gesel in podgesel**.
* Ker je na začetku knjige abecedno kazalo glavnih gesel in podgesel.
* **Ker je na vrhu strani velik naslov, ki pove, o čem stran govori.**
* Ker je na vrhu strani naslov, ki predstavi največjo zanimivost s te strani.

**7. naloga:**

**a-naloga:**

(Pisec besedila je pojasnil trditev, da je enciklopedija priljubljena med otroki in starši,) saj jih po vseh področjih vodi razumljivo in privlačno, dejstva in podatki pa so popestreni z zanimivostmi in bogatim slikovnim gradivom.

**b-naloga:**

Učenci lahko knjigo uporabljajo pri domačih nalogah, seminarjih, pri pripravi plakatov, torej pri šolskem delu.

**8. naloga:**

**a-naloga:**

Vsaka poved ima en stavek/**dva stavka**/več stavkov, saj **ima vsak stavek eno osebno glagolsko obliko (postanejo, so razloženi; vodi, so popestrili)**.

**b-naloga:**

 **v enakovrednem razmerju,** torej je poved podredno zložena.

Stavka v povedih sta

v neenakovrednem razmerju, **torej je poved priredno zložena.**

**c-naloga:**

**A Prvi stavek izraža trditev oz. ugotovitev, drugi pa dokaz/pojasnilo zanjo.**

B Prvi stavek izraža dejanje, ki se je zgodilo pred dejanjem iz drugega stavka.

C Drugi stavek izraža posledico dejanja iz prvega stavka.

Č Drugi stavek govori o dogodku, ki je v nasprotju z dogodkom v prvem stavku.

**č-naloga:**

saj kajti

**d-naloga:**

Pisec je izrazil časovno/vzročno/posledično/protivno/stopnjevalno/**pojasnjevalno** razmerje.

**9. naloga:**

*Na primer, dve povedi od:*

Ti se ob samostojnem branju ali samo listanju po enciklopediji hkrati nevede učijo pozorno opazovati, saj marsikaj izvedo že s fotografij in podrobnih ilustracij.

Prav tako knjiga otroka usmerja v povezovanje, saj so v okvirčku navedena gesla.

V Veliki ilustrirani otroški enciklopediji se bralec zlahka znajde, saj je oblikovana zelo pregledno.

Nato pa ga pri branju usmerjajo podnaslovi in različno velika pisava, saj so bistveni odstavki zapisani z večjim tiskom kot zanimivosti.

Velika ilustrirana otroška enciklopedija je zelo koristna, saj je vsestranska, uporabna, privlačna, enostavna, a vendar strokovna knjiga.

**10. naloga:**

**a-naloga:**

*Na primer:*

* Naslov se na prvi pogled zdi pretiran, saj/kajti nihče ne more raziskati vseh slovenskih imen./Naslov se na prvi pogled zdi pretiran, nihče namreč ne more raziskati vseh slovenskih imen.
* Te so še zanimivejše kot leksikon sam, saj se jih bere kot roman./Te so še zanimivejše kot leksikon sam, kajti bere se jih kot roman./ Te so še zanimivejše kot leksikon sam, bere se jih namreč kot roman.
* Avtor je skrbno zbiral imena, saj je v leksikon vključil tako sto starih imen kot tudi povsem nova imena./Avtor je skrbno zbiral imena, kajti v leksikon je vključil tako sto starih imen kot tudi povsem nova imena./ Avtor je skrbno zbiral imena, v leksikon je namreč vključil tako sto starih imen kot tudi povsem nova imena.

**b-naloga:**

*Na primer:*

Delo presega besedni imenik, saj avtor postreže bralcu še s kulturno zgodovino, kajti imenska gesla

umešča tudi v širši svetovni kontekst.

1. Najbrž si že opazil/opazila, da priredja poimenujemo po tistem, kar je v DRUGEM stavku, npr.:

pri posledičnem priredju je v prvem stavku vzrok, v drugem posledica;

pri pojasnjevalnem priredju je v prvem stavku trditev, v drugem pojasnilo. [↑](#footnote-ref-1)